《唐伯庸以诗谢作读书林记次韵答之》
元代·赵汸

廛居原不见纷华，矮屋疏篱只一家。雪后松筠初换叶，春深桃李自开花。

读残青竹无人到，览罢黄庭日已斜。此道近来成寂寞，似君端合向人誇。

作者简介：（1319—1369）元明间徽州府休宁人，字子常。九江黄泽弟子，得六十四卦大义及《春秋》之学。后复从临川虞集游，获闻吴澄之学。晚年隐居东山，读书著述。洪武二年，与赵埙等被征修《元史》，书成，辞归，旋卒。学者称东山先生。有《春秋集传》、《东山存稿》、《左氏补注》等。